Nyt design af et muskeldrevet håndredskab!
Studieområdeprojekt i fagene: 
Teknologi-Kommunikation-IT. 27. aug. – 29. okt. 2007.
Vi mennesker har gennem tiderne altid anvendt redskaber for at lette vores tilværelse. Måske er det netop denne evne der har gjort os så altdominerende på jordkloden. På, så godt som alle felter, har vi instinktivt forbedret denne evne til total perfektion. Redskaber findes i både enkle og komplicerede udgaver. Som et eksempel på det sidste kan nævnes computeren.
I denne opgave handler det dog mere om at udvikle et helt almindeligt håndredskab som typisk anvendes i vores dagligdag. Dette kunne være et nyt haveredskab, men også køkkenredskaber eller redskaber til fritidsbrug mm. ville være velegnede i denne opgave. Forbedringsområderne, som vi opfordrer dig til at arbejde med, kan f.eks. være af ergonomisk/teknisk art. Også ”intelligent” design er velkommen. Tænk blot på den intelligente skovl der selv ”siger” til, når den anvendes forkert. En ”av min ryg” skovl!
Materialerne du anvender, kan typisk være træ, metal eller plast. Træ opfatter vi sædvanligvis som det mest ”humane” materialer af dem vi kender. Træ opleves således som et levende materiale der udvider sig i fugt og svinder ved tørring. Stofligheden i træet er noget der tiltaler alle. Metaller, især jern, bruges ofte til redskaber som kræver stor styrke. Materialet gir udover en høj styrke også en stor hårdhed. Plast anvendes i stadig stigende grad i, så at sige, alle redskabskonstruktioner. Materialet er let og tåler vind og vejr, ofte helt uden vedligeholdelse, og komplekse former kan opnås med relativ små omkostninger. Altså et godt alternativ til andre materialer. Plast fås for øvrigt i et utal af variationer med vidt forskellige egenskaber.
I opgaven skal du fremstille et håndredskab. Du skal tænke på: funktion, ergonomi, udtryk/signalværdi/æstetik og mode. Den første fremstillede model kaldes en prototype. Din prototype skal så langt det overhovedet er muligt ligne det endelige redskab, og udføres i materialer der kommer tæt på virkeligheden. 
Udover produktfremstillingen skal gruppen forberede sig på en kort præsentation med power point. I skal præsentere jeres produkt, håndredskab, og lægge vægt på valget af løsning, design, materialer og fremstillingstekniker. Her gerne med målsatte tegninger og fotografier af produktet indsat. 
Husk  -at samle alt egnet materiale fra dit arbejde til portfolioen (skitser, idéoplæg, brainstorm, produktfotos…).
Præsentation og aflevering: Mandag og torsdag den 29. oktober og 1. november.
Gruppearbejde: Der dannes grupper à 4 personer, indenfor klasserne.

Projekttiden: 27. aug. – 29. okt. Bemærk –i periodens første uger bruges 6-8 timer til læreroplæg og biblioteksorientering, desuden anvendes de sidste tre timer til præsentation.
God arbejdslyst fra
Teknologi: 

Niels, Aksel, Poul, Lars og Tom.   

Kommunikation/IT: 
Niels og Vibeke
